जंगल की भूमि को अतिक्रमणकारियों के कब्जे से मुक्त कराने पहुंची अफसरों, पुलिस व वनकर्मियों की टीम पर सोमवार को वनवासियों ने हमला बोल दिया। इस तरह की वारदात अधौरा थाना क्षेत्र के गुल्लू व चांद के मड़रिया गांव के पास जंगल में हुई। गुल्लू गांव की घटना अजीबोगरीब थी। वहां के दृश्य को देख ऐसा लगा जैसे वनवासियों ने पूर्व नियोजित योजना के तहत हमला किया है। वैसे तो रामपुर प्रखंड के करमचट में भी अतिक्रमण हटाने के दौरान चार मकान ध्वस्त किए गए। गुल्लू के मामले में 15 नामजद व एक सौ से भी अधिक अज्ञात लोगों के खिलाफ सरकारी काम में बाधा पहुंचाने, हमला करने की एफआईआर दर्ज की जा रही है।